આ મનરેગા કૌભાંડમાં વર્તમાન સરપંચ રમેશ ઝાલા, તલાટી વિજય બારડ ઉપરાંત મનરેગાના અન્ય ચાર કર્મચારી સામે ગુનો નોંધાયો છે. આ કેસમાં તલાટી તથા બે તત્કાલીન તાલુકા વિકાસ અધિકારી સામે પગલાં લેવા પણ સરકારમાં જિલ્લા ગ્રામ વિકાસ એજન્સી દ્વારા રિપોર્ટ કરાયેલો છે. ઇણાજમાં કૌભાંડીઓએ ગામલોકોના નામે મનરેગા યોજનાના ખોટા જોબકાર્ડ બનાવ્યા હતા. કેટલાક જોબકાર્ડ તો મૃત વ્યક્તિના નામે પણ બનાવી દેવાયા હતા. બાદમાં આ જોબકાર્ડ સાથે અન્ય લોકોના બેન્ક ખાતા લિન્ક કરીને કૌભાંડ કરાયું હતું. જેમાં ફેકજોબકાર્ડ પર કામ બતાવીને તે કામના રૂપિયા બેન્ક ખાતામાં જમા કરી ઉપાડી લેવાતા હતા.